Colaborează cu Alexandru Andrieș, fiind maestrul de sunet al materialelor discografice semnate de acesta și apărând în postura de baterist și percuționist pe mai multe discuri: "Albumul alb" (1996), "Alb-negru" (1999), "Texterioare" (1999), "Vreme rea" (2000), "Bingo România" (2001), "Ninge iar" (2007), "Best of - Jurnalul Național" (2010), "Vec-hit-uri" (2010). La rândul său, Andrieș a realizat părțile de pian, muzicuță și grafica albumului "S-a votat Codul penal", lansat de Vali Sterian în 21 decembrie 1992, la împlinirea a exact trei ani de la declanșarea Revoluției în București.